Zdravo, moje ime je Charita Carter. Ja sam viša kreativna producentica u Walt Disney
Imagineeringu. Odgovorna sam za vođenje timova koji izrađuju atrakcije
koje naši posjetitelji imaju priliku iskusiti. Uvijek tražimo nove načine na koje se možemo
poboljšati i pružiti bolje iskustvo našim posjetiteljima, a tehnologija je u srcu toga.
Čestitam, uspjeli ste! Isprogramirali ste BB-8-a. Mislim da smo sada spremni za nešto teže.
Krenimo. Sada kada ste naučili osnove programiranja, vraćamo se nazad kroz vrijeme
kako biste izradili vlastitu igru s R2-D2-om i C-3PO-m. Za izradu igre, trebamo
naučiti nešto što programeri svakodnevno koriste. Riječ je o događajima.
Događaji govore programu da sluša ili čeka dok se nešto ne dogodi, a kada se dogodi
izvršavaju se akcije. Primjer događaja je čekanje na klik miša,
pritisnutu tipku sa strelicom gore ili dodir na ekranu. Mi ćemo naučiti R2-D2-a da dostavi poruku
pobunjeničkom pilotu krećuči se gore, a potom i dolje do drugog pobunjeničkog pilota.
Koristit ćemo događaje kako bismo ga pokrenuli kada igrač pritisne tipke sa strelicama gore ili dolje
ili gumbe za gore ili dolje. Koristit ćemo događaj 'kada je pritisnuta strelica prema gore' i ispod nje postaviti naredbu 'idi gore'.
Kada igrač pritisne tipku sa strelicom prema gore, pokreće se dio koda ispod naredbe 'kada je pritisnuta strelica prema gore'.
Istu stvar učinit ćemo kako bismo pokrenuli R2-D2-a prema dolje.
Tako umjesto pisanja cijelog koda za kontrolu droida unaprijed, puštamo R2-D2-a da reagira
na događaj pritiska tipke kako bismo ga pomaknuli po sceni. Korak po korak vaša igra postaje
sve interaktivnija.